Diari Oficial de la Generalitat Valenciana


Sumari del DOGV 7806, del 15-06-2016 (2016/3702)

Aprovació de l'informe ambiental i territorial estratègic pel procediment simplificat de l'estudi de detall en la parcel·la Din.6, en la zona TER-3B del pla parcial PRR-14 Beniferri, delimitada per l'avinguda de les Corts Valencianes i els carrers del Camp de Túria, Còrdova i Xiprers.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7806

Data del DOGV
:   15-06-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/3702


Data del document
:   22-05-2016

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Aprovació de l'informe ambiental i territorial estratègic pel procediment simplificat de l'estudi de detall en la parcel·la Din.6, en la zona TER-3B del pla parcial PRR-14 Beniferri, delimitada per l'avinguda de les Corts Valencianes i els carrers del Camp de Túria, Còrdova i Xiprers. [2016/3702]  
La Junta de Govern Local de l'Ajuntament de València, en sessió celebrada el 20 de maig de 2016, va adoptar l'acord que en la seua part dispositiva diu el següent:  
  
«Primer. Ratificar les actuacions realitzades en el procediment per la Secció Administrativa d'Avaluació Ambiental d'Instruments de Planejament, quant a les consultes efectuades a distints organismes.  
  
Segon. Concloure que la proposta d'estudi de detall corresponent a l'illa que conté la parcel·la Din.6 en la zona TER-3B del pla parcial PRR-14 Beniferri, delimitada per l'avinguda de les Corts Valencianes i els carrers del Camp de Túria, Còrdova i Xiprers a València no té efectes significatius sobre el medi ambient d'acord amb els criteris establits en l'annex VIII de la Llei d'ordenació del territori, urbanisme i paisatge (LOTUP).  
Tercer. Resoldre favorablement l'avaluació ambiental i territorial estratègica pel procediment simplificat de la proposta d'estudi de detall corresponent a l'illa que conté la parcel·la Din.6 en la zona TER-3B del pla parcial PRR-14 Beniferri, delimitada per l'avinguda de les Corts Valencianes i els carrers del Camp de Túria, Còrdova i Xiprers a València, i designar com a alternativa més idònia mediambientalment en aquesta actuació l'alternativa 3 inclosa en el DIE.  
  
Quart. Donar compte del contingut de la resolució de l'informe ambiental i territorial estratègic pel procediment simplificat a tots els interessats que apareguen en la tramitació ambiental d'aquesta actuació, amb inclusió d'aquest informe en la documentació de l'instrument de planejament urbanístic als efectes de posar-lo en coneixement tant de l'òrgan promotor com de l'òrgan substantiu.  
Cinqué. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Comunitat Valenciana, als efectes que disposa l'article 51.7 de la LOTUP.  
Sisé. La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si és el cas, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Seté. La resolució de l'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis, si una vegada publicat en el Diari Oficial de la Comunitat Valenciana no s'haguera procedit a l'aprovació del pla o programa en el termini màxim de quatre anys des de la seua publicació. En aquests casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
València, 22 de maig de 2016.- El secretari: Manuel Latorre Hernández.